
	[bookmark: nev]FRANK MÁTÉ FERENC
Szerkezet-építőmérnök-mesterszak
MSc, 3. félév
Budapesti Műszaki és Gazdaságtudományi Egyetem
Építőmérnöki Kar
	JANIK OTTÓ
Szerkezet-építőmérnök-mesterszak
MSc, 3. félév
Budapesti Műszaki és Gazdaságtudományi Egyetem
Építőmérnöki Kar


Témavezető:
	Dr. Katula Levente Tamás
Adjunktus, BME ÉMK




Szelementartó bak kísérlettel támogatott tervezése

Építőipari szerkezetek szállítási és szerelési egységeinél előnyt jelent, ha azok „rúdszerű” kialakítású-ak, minél kevesebb konzolosan kinyúló, elágazó elemmel. Az így kialakított egységekből – azonos szállítóeszközt feltételezve – több szállítható, valamint szerelés közben megszűnik a kiálló részek sérülésének veszélye. Csarnokszerkezet gerenda és oszlopelemeinél tehát előnyös, ha a szelementar-tó- és falvázgerenda-tartó bakok utólag, a keret megépítése után kerülnek a szerkezetre.
Egy ilyen „szerelt” bak legyen olcsó, egyszerűen – lehetőleg automatizálhatóan – gyártható, sokol-dalúan alkalmazható, valamint – lehetőség szerint – felületvédelemmel ellátott.
Fenti követelményeknek tűzihorganyzott vékonylemezből, ellenállás-ponthegesztéssel gyártott, megfelelő geometriai kialakítású és teherbírású bakok megfelelhetnek.
Korábbi kutatásainkban megvizsgáltuk tűzihorganyzott vékonylemezek (1,0; 1,2; 1,5 mm) ellenállás-ponthegesztett kapcsolatainak teherbírási viselkedését, valamint kidolgoztunk egy kísérleti összeállí-tást, mellyel vékonylemezekből kialakított szelementartó bakok teherbírási vizsgálata végezhető el.
Jelen tanulmány ilyen, tűzihorganyzott vékonylemezekből ellenállás-ponthegesztéssel kialakított, szelementartó bakok tervezésével és mechanikai viselkedésének vizsgálatával foglalkozik. A koráb-ban végzett kísérletek eredményeit kiértékelve, javítottuk a bakok geometriai kialakítását, növelve ellenállásukat, fejlesztettük a terhelő berendezést a kísérletek gyorsabb végrehajtása érdekében, to-vábbá módszert dolgoztunk ki a gyártási imperfekciók mérésére. A kutatási időszakban megtervez-tünk és elvégeztünk összesen 17 valós léptékű kísérletet. A kísérleti eredmények kiértékelése alapján javaslatot tettünk a célkitűzéseknek legjobban megfelelő szelementartó bak kialakításra.
A kutatómunka eredményei a következőkben foglalhatók össze:
- kísérleti összeállítás javítása a korábban végzett – 2013/2014 őszén – kísérleti eredmények kiértékelésével;
- gyártás egyszerűsítése és gyorsítása egy hegesztő-gépasztal megtervezésével és elkészítésé-vel;
- új, nagyobb teherbírású és kialakítású szelementartó bakok tervezése;
- szelementartó bakok gyártási imperfekcióinak felvételére alkalmas metódus kidolgozása;
- alapanyag-vizsgálat 21 db próbatesten;
- 17 szelementartó bak kísérlet végrehajtása;
- kísérleti eredmények kiértékelése;
- javaslattétel a célkitűzéseknek legjobban megfelelő szelementartó bak kialakításra.



